nassimjp/pashto-wikipedia-sft huggingface dataset:
user: ماخذ او سرچینه:
عنوان: مان ټاپو
پته: https://ps.wikipedia.org/wiki/%D9%85%D8%A7%D9%86%20%D9%BC%D8%A7%D9%BE%D9%88
لاندې متن په غور سره ولولئ او په خپلو هغو کې خوندي کړئ:

assistant: د مان ټاپو یا من ټاپو په مانکسي: ، په انگرېزي کې: یوه ټاپو ده چې شاوخوا ۸۶ زره نفوس لري او د آیرلینډ سمندر کې موقعیت لري. پلازمېنه یې د ډګلاس ښار دی. مهم ښار يې د چکن راک ښار دی. مان ټاپو د آیرلینډ سمندر کې یوه نیمه خپلواکه ټاپو دی چې په جغرافیه کې د برېتانيا او شمالي ایرلینډ ترمینځ موقعیت لري. دا ټاپو، خپلواک پارلمان او محلي حکومت لري، مګر په ډېرې چارې يې برېتانیا په حکومت پورې تړلي دي، له هغې جملې بهرنۍ پالیسۍ، او د انګلستان په ټولټاکنو او ټولپوښتنو کې د مان ټاپو د وګړو ونډې يادولی شو.
user: ماخذ او سرچینه:
عنوان: خیرالدین بارباروس
پته: https://ps.wikipedia.org/wiki/%D8%AE%DB%8C%D8%B1%D8%A7%D9%84%D8%AF%DB%8C%D9%86%20%D8%A8%D8%A7%D8%B1%D8%A8%D8%A7%D8%B1%D9%88%D8%B3
لاندې متن په غور سره ولولئ او په خپلو هغو کې خوندي کړئ:

assistant: حیرالدین بارباروس پاشا یا خیرالدین پاشا پیدایښت: د میدلي په جزیره کي - مړینه: د جولای ، په استانبول کي، د سمندري ځواکونو مشر وزیر ، سمندري قوماندان او د الجزایر عثماني والي وو د نوموړي اصلي نوم خضر بن یعقوب وو، خو خلکو د خضر رییس په نوم هم ورته ویل، او مشهوره په خیرالدین وو. په اروپا کي بیا نوموړی د باربروسا په نوم پیژندل کېدی، چي معنی یې سره ږیره درلودونکی شخص دی. باربا : ږیره، روسا : سره خیر الدین بارباروس په عثماني واکمنۍ کي د سمندري جهاد یو سمبول وو. په یاد جهاد کي د هغه تر ټولو مهم مرستیالان دده دوه زامن بیوک حسن او کوچ حسن وه. خیرالدین په لمړي سر کي د خپل ورور عروج تر قوماندې لاندي په بې شمیره سمندري یرغلونو کې مرسته وکړه، او له هسپانیا څخه یې د لسګونه زره ځورېدلو مسلمانانو او یهودانو په ژغورلو کي رول ترسره کړ، چي له همدې کبله د خپل ورور له شهادت وروسته د هغه ځایناستۍ وګرځېدی. د منځنیو پیړیو په ترڅ کي وروسته له هغه چي یوشمېر مسلمانانو او یهودانو د هسپانيې په وړاندي د مرستي غوښتنه وکړه ، خیرالدین او د هغه ورور عروج د الجزایر د پلازمینې په توګه یو دولت رامنځ ته، او ډیر ژر یې د عثماني امپراتورۍ سره د یو دولت په توګه وتړی ترڅو د هغوی له لوري هم مرسته ترلاسه کړي. خیرالدین د خپل ورور د شهادت نه وروسته د الجزائر د ښار د مشهورو خلکو په ټینګار ۱۵۱۸ م د الجزائر د والي په توګه په دنده وګمارل سو. د والي په توګه تر ټاکل کېدو وروسته نوموړي خپل ولایت الجزایر د عثماني واکمنۍ د یوې برخي په توګه اعلان او ځان یې د هغوی ملاتړی وباله. عثماني سلطان سلیمان قانوني دده د ملاتړ په پار خپل ټول سمندري ځواک دده تر سرپرستۍ لاندي کړ، او د اسپانیا او نورو تیریګرو په وړاندي یې ورسره لویه مرسته وکړه. خیرالدین د عثمانيانو په دې مرسته باندي د مدیترانې سمندر په مکمله توګه ددوی تر نفوذ لاندي کړ او د روم او اسپانیا دولتونه یې له کړکېچ سره مخ کړه، همدارنګه یې د افریقا په شمال کي د مسلمانانو د نفوذ غوړېدلو په پار ستري هلي ځلي وکړې او تر خپل مرګه پوري یې لوی شمېر هغه مسلمانان چي د اسپانیا له دولت سره بندیان وه، د جګړو په پایله کي الجزایر او نورو سیمو ته راوستل. خیرالدین پاشا پخپل وخت کي د عثماني سمندري ځواک د عصري کولو په موخه هم لوی کارونه ترسره کړه او دغه ځواک یې د څو پېړیو لپاره د اروپا د مشهوره سمندري ځواکونو په کرښه کي ودراوه. د نوموړي قبر اوس مهال د استانبول له سمندري میوزیم سره شتون لري.